દિલ્હી: 120 કરોડ રૂપિયાની કિંમતનું હેરોઇન ઝડપાયું
રવિવાર, જાન્યુઆરી 20 2019, 10:13 Hrs(IST)
નવગુજરાત સમય | Publish Date: Dec 22 2018 8:54PM
વિતેલા વર્ષોમાં રાજધાની દિલ્હી ડ્રગ માફિયાઓ માટે ટ્રાન્જિટ પોઇન્ટ બન્યું છે
મ્યાનમારથી રાજસ્થાન સપ્લાય થઇ રહેલ હેરોઇનનો એક મોટો જથ્થો દિલ્હીમાં ઝડપી લેવાયો હતો. સૂત્રો મુજબ આ જથ્થામાં 30 કિલોગ્રામ હેરોઇન પકડાયું હતું, જેની આંતરરાષ્ટ્રીય બજાર કિંમત 120 કરોડ રૂપિયા હતી. દિલ્હી પોલીસની આ વર્ષ દરમિયાન ડ્રગ્સની સૌથી મોટી રિકવરી કરી હતી. આ સમગ્ર નેટવર્કનો ભાંડાફોડ સ્પેશિયલ સેલ દ્વારા કરવામાં આવી હતી, જેમાં 3 દાણચોરોની ધરપકડ કરવામાં આવી હતી.
હેરોઇન જેવા નશીલા પદાર્થની દાણચોરી દિલ્હીમાં પકડાવાથી એ વાત તો જાહેર થઇ ચૂકી છે કે, દેશની રાજધાની દિલ્હી, ડ્રગ્સ દાણચોરી માટે આંતરરાષ્ટ્રીય માફિયાઓની ટ્રાન્જિટ પોઇન્ટ બની ચૂકી છે. પોલીસ સૂત્રો મુજબ ત્રણે આરોપી રાજસ્થાનના રહેવાસી હતી. આરોપીઓની પૂછપરછમાં ખુલાસો થયો હતો કે, નશીલા પદાર્થની ખેપ મ્યાનમારથી મણિપુર બોર્ડર લાવવામાં આવી હતી, જે રાજસ્થાન લઇ જવામાં આવી રહી હતી. ડ્રગ્સ એક મારૂતિ અર્ટિકા કારમાં ખાનગી રીતે સંતાડવામાં આવી હતી.
સ્પેશિયલ સેલના ડીસીપી પ્રમોદ કુશવાહે 120 કરોડ રૂપિયાની હેરોઇન સાથે ત્રણ આરોપી અબ્દુલ રશીદ (26), મોહમદ નાજિમ (21) અને અરબાજ મોહમદ (21)ની ધરપકડની પુષ્ટિ આપી હતી. એક વરિષ્ઠ પોલીસ અધિકારી મુજબ દિલ્હી પોલીસ દ્વારા આ સફળતા વર્ષની સૌથી મોટી ડ્રગ્સ રિકવરી છે. રાજધાની દિલ્હીમાં આ વર્ષ દરમિયાન જ અત્યાર સુધી 198 કિલો હેરોઇન જપ્ત કરાયું હતું.
પોલીસ મુજબ સમગ્ર નેટવર્ક સાથે જોડાયેલ અન્ય માફિયાઓની માહિતી પણ મળી હતી. આરોપીઓની માહિતી મુજબ તેઓ મણિપુરથી હેરોઇન લાવીને મધ્યપ્રદેશ અને રાજસ્થાનમાં સપ્લાઇ કરી રહ્યા હતા. મુખ્ય આરોપી અબ્દુલ રશીદ વિતેલા પાંચ વર્ષથી આ ધંધામાં હતો. તેની જાણકારી મુજબ મણિપુરના મુખ્ય સપ્લાયરની ઓળખ પણ કરી લેવામાં આવી છે, જે મ્યાનમારથી હેરોઇન મંગાવતો હતો. હાલમાં પોલીસ તેની શોધ કરી રહી છે.
પાકિસ્તાને ભારતીય રાજદ્વારીઓને હેરાન કરવાનું..
પંજાબ: પઠાણકોટમાં 200 વર્ષ જૂના મંદિરમાંથી બ..
મહાગઠબંધન પર ચંદ્રબાબૂ નાયડૂએ કહ્યું, લોકતાં..
ગંગાની સફાઈ મુદ્દે કેન્દ્ર સરકારનું ઉદાસીન વ..